b'\n_START_ARTICLE_\nChristoph Schmid\n_START_SECTION_\n\xc5\xbdivljenje\n_START_PARAGRAPH_\nRodil se je v ugledni uradni\xc5\xa1ki dru\xc5\xbeini Friedrichu Schmidu in Theresi Hartel, zaposlenih nem\xc5\xa1kemu vite\xc5\xa1kem redu. V Dinkelsb\xc3\xbchlu je obiskoval osnovno \xc5\xa1olo, nato so ga zasebno pou\xc4\x8devali v samostanu, dve leti je obiskoval katoli\xc5\xa1ko \xc5\xa1olo, gimnazijo pa je dokon\xc4\x8dal v Dillingenu._NEWLINE_Deloval je kot u\xc4\x8ditelj v premo\xc5\xbeni dru\xc5\xbeini, s \xc4\x8dimer se je za\xc4\x8del po\xc4\x8dasi razvijati njegov talent za pou\xc4\x8devanje in pripovedovanje. Odlo\xc4\x8dil se je za poklic duhovnika in se vpisal na \xc5\xa1kofovsko univerzo v Dillingtonu. Zelo pomemben vpliv nanj je imel profesor in njegov dolgoletni prijatelj Johann Michael Sailer. _NEWLINE_Leta 1791 je Christoph Schmid prejel ma\xc5\xa1ni\xc5\xa1ko posve\xc4\x8denje v duhovnika in tako je lahko za\xc4\x8del delati kot \xc5\xbeupnikov pomo\xc4\x8dnik v okro\xc5\xbeju Nassenbeurna, kjer naj bi napisal pesem Ihr Kinderlein kommet. Leto kasneje je bil imenovan za kaplana v Seegu. Leta 1796 je v Thannhausnu prejel slu\xc5\xbebo beneficija in direktorja \xc5\xa1ole. \xc5\xa0ele leta 1816 je postal pastor v Ulmu, kjer je deloval do leta 1827. Istega leta je postal kanonik v Augsburgu in administrator \xc5\xa1olskega sistema. Njegov 80. rojstni dan je bil javen praznik v Augsburgu in istega leta je s strani univerze v Pragi prejel uraden naslov doktorja teologije. _NEWLINE_3. septembra je Christoph von Schmid umrl zaradi kolere.\n_START_SECTION_\nPriznanja\n_START_PARAGRAPH_\nRojstno mesto Dinkelsb\xc3\xbchl, kot tudi mesto Thannhausen, cenijo pisateljevo ustvarjalnost tako zelo, da so mu v spomin postavili spomenik. V Thannhausnu so po njem poimenovali realko, prav tako osnovno \xc5\xa1olo v Dinkelsb\xc3\xbchlu. V njegovo \xc4\x8dast so poimenovali tudi ulico v Nassenbeurnu in ulico (Christoph von Schmid Stra\xce\xb2e) v Dillingenu.'